dh-unibe/image-text_koenigsfelden-charters-post-1500 huggingface dataset:
Ich, swestˀ Irmengart von Hochenberg, do ze den ziten eptis₎ des closters ze Kùngsvelt, und aller convent gemeinlichen, Sant Claren ordens,
gelegen in Costentzer bistuͦme, ✳ ✳ tuͦn kunt und ist es ze wùssene, ✳ dz uns unser lieber, getͧwer Uͦlrich Keller von Waltzhuͦt, der unser
getͧwer phruͦndner ist, ✳ geben hat, do er zuͦ dem ersten zuͦ uns kam, ✳ xl ✳ lib̄ d̄. ✳ dar nach gab er uns an dz hus ze Waltzhuͦt zwo und drissig
mark silbers. ✳ dar nach gab er uns ✳ cxvj ✳ phunt stebler. ✳ und hat uns ouch geben ✳ c ✳ guldin an dˀ von Gruͤnenberg. ✳ ✳ so hat er uns ouch gebē
dritthalb juchart reben ✳ und xxxij stuk kernen und ✳ iiij ✳ stuk an swin ✳ un̄ iiij ✳ stuk und ✳ iij ✳ mùt haber und ✳ xx ✳ stuk und ✳ j ✳ viertel rog₎
und ✳ vij ✳ lib̄, ✳ xiiij ✳  d̄ ✳ und xv ✳ huͤnr, ✳ cx ✳ eygˀ. ✳ ✳ er hat uns ouch geben ze sinem jarzit ✳ den hof ze Al Adlisꝑg und den hof ze Kêssental ✳ und den hoff ze Lupphang, des Bluͦmen phant. ✳ die hoͤffe alle drige geltent fier marichk geltes und fùnfthalb stuk ✳ und
sibentzechen huͤnr und sibentzig eyger. ✳ ✳ das sol die jarzitmeistˀin in naͤmen und sol da von sin jarzit began, ✳ als hie nach geschriben
stat: ✳ man sol ellù jar geben jeklicher vrowen uff sinen jartag ✳ v ✳  d̄ und dem convent ein guͦt gericht von vischen odˀ von fleisch
odˀ wz den vrowen aller trostlichist si. ✳ si sol ouch alle jar an dem oster abent ein gericht geben von mandel und von riss oder
von vischen. ✳ man sol ouch den bruͦdern geben ✳ ij ✳ mùt kernē, ✳ je dem bruͦder sin teil in sin hant, und ✳ ij ✳ viertel kˀ ze dˀ spend, ✳ dˀ
custrinen ✳ j ✳ mùt kˀ. ✳ und swa dis vorgeschriben guͤtˀ von deheinˀ sache ab gieng₎, ✳ dz si als swach wurden, dz man dar an ablass₎
muͤsse, ✳ so sol man es dem jarzit widˀ legen von allen den guͤtern, die er dem closter geben hat, also dz dise ordenūg stet und vest
belibe. ✳ und
wrde
abˀ der jarzit meystˀin ùtz ùberig, dz sol si dˀ eptischinen geben ✳ ✳ it̄ er hat uns abˀ geben ein hof, heiss₎ Geysbˀg, dˀ giltet
✳ xvj ✳ mùt rogen und xviij mùt habˀ und ✳ ij ✳ swin, ✳ dar umb
gab
er uns clxxj guldin. ✳ it̄ den hof ze Obernburg, gel giltet ✳ viij ✳ mt ✳ rog₎ ✳
und ✳ ij ✳ maltˀ habˀn und ✳ j ✳ swin, darumb gab er uns lxxxv guldin. ✳ it̄ dz phant ze Rein, giltet ✳ xij ✳ mùt kernen und vj ✳
maltˀ habern und fùnfthalb mùt rogen, ✳ darumb gab er uns clxx ✳ guldin. ✳ ✳ und dez ze einer meren sicherheit und das
die vorgeschriben ding war und stet und veste belibe und gehalten wˀde nach dˀ vorgen̄ ordenung, so haben wir disen brief
besigelt mit dˀ eptis₎ und des conventes ingesigeln. ✳ ✳ der geben wart an dem nechsten zinstag vor sant Johannesz baptisten
tag ze Kùngsvelt in dem closter, ✳ do man zalt von gottes geburt drùzechenhundˀt jar, dar nach in dem lxxxj ✳ jar. ✳
Königsf. 395
381
wist wie Uͦlrich Keller von Waltzhuͦt ✳ die froͧwn̄
zuͦ Kùngsfeld₎ begabet hat ✳ erstlich xl lib̄
darnach gab er an das hùs Waltzhuͦt xxx ij march
silbers ✳ me j c xvj lib̄ stebler und j c g₎ an dero vō
Gruͤnīg₎ ✳ iij juchart raͤben ✳ und xxxij stùck
it₎ den hoff zuͦ Adlisperg ✳ Kaͤsental ✳ und
Lùpffang ✳ den hoff Geiszberg ✳ den hoff zuͦ
Oberbùrg ✳ und das pfand zuͦ Rein
K
S ✳ 11 ✳
1381 .
Staatsarchiv
AARGAU
lxxxxj
✳ diz ist des Kellers von
Waltzhuͦt brief ✳